text: Vindmølletransport er nu bjærget og på vej mod Esbjerg Havn
  03 august 2016 kl. 08.14
  Efter 32 timers forsinkelse er et stort vindmølletårn nu langt om længe på vej til Esbjerg Havn. Hele tre kæmpe-kraner fik onsdag formiddag hejst tårnet op fra grøften.
  Så lykkedes det endelig at få en havareret vindmølletransport på ret køl, så Gl. Darumvej mellem Gredstedbro og Esbjerg atter kan åbnes.
  Tårnet bliver nu kørt det sidste stykke til Esbjerg Havn. Transporten var undervejs fra Siemens i Rødekro.
  Uheldet skete på Gl. Darumvej ved Gredstedbro natten til tirsdag kort efter, at vindmølletransporten ved 02-tiden passerede krydset og Kjærgaardsvej og  Gl. Darumvej.
  Ved passagen kom transporten ud i grøften og har sat sig fast. Herved rev vindmølletårnet sig løs fra blokvognen og trillede ud på kørebanen.
  En vindmølletransport kører om lidt ad Tjæreborgvej mellem St. Darum og Esbjerg Havn med ca. 20 km/t. Find alternativ rute. #politidk
  
  